Համազգայինը կենսունակ է Սփիւռքէն ներս, սակայն նաեւ Հայաստանի մէջ՝ 1990-ին Երեւան հաստատուած իր գրասենեակով: 1995-էն ի վեր Համազգայինի ուսանողական ամառնային համաշխարհային հաւաքը տեղի կ’ունենայ Հայաստանի մէջ (Համազգայինի Ֆորում): Երեւանի պետական համալսարանի Հայ բանասիրութեան եւ Հայոց պատմութեան բաժանմունքներուն հետ 2012-ին մեկնարկուած է նախագիծ մը, որուն նպատակը սփիւռքահայ երիտասարդ ուսանողներ սփիւռքի դպրոցներուն մէջ հայերէնի, հայոց պատմութեան եւ հայ մշակոյթի դասաւանդող ըլլալու պատրաստելն է: